Ակնհայտ է, որ իսկապես, Ղարաբաղյան կարգավորման համար հաշվի են առնվելու ԵԱՀԿ, ՄԱԿ-ի եւ Եվրոպայի Խորհրդի կողմից ընդունված միջազգային իրավական ակտերն այն պարզ պատճառով, որ անդամակցելով այդ կազմակերպություններին` թե' Հայաստանը, եւ թե' Ադրբեջանը, փաստորեն, ստորագրել են դրանց տակ, այդ թվում նաեւ ՄԱԿ-ի Անվտանգության խորհրդի կողմից 1993 թ. ընդունված վերոնշյալ 4 բանաձեւերը, որոնք չնայած զուտ խորհրդապահական նշանակություն ունեն, սակայն տրված ձեւակերպումների, մոտեցումների իմաստով լինելու են բոլորի ուշադրության կենտրոնում։ Սակայն պնդել, որ այդ բանաձեւերը միանշանակորեն բխում են Ադրբեջանի շահերից, ուղղակի մոլորություն կլիներ, եւ ահա թե ինչու։